སྙིང་སྟོབས་ཅན་གྱི་གསར་འགོད་གཟེངས་རྟགས་ཐོབ་མཁན་རྒྱ་གར་གྱི་གསར་འགོད་པ་ལྕམ་སི་ཝེ་ཊེ་ཆཱ་ཊཱར་ཝེ་དྷེ་ཡིས།བྷི་ཇི་པི་མུ་དྷི་གཞུང་གིས་དྲ་ལམ་སྤྱད་ནས་གསར་འགོད་པ་ཚོར་འཇིགས་སྐུལ་དང་གནོན་ཤུགས་སྤྲོད་བཞིན་པར་མོས་གསར་འགོད་པའི་ལག་ཆ་སྤྱད་ནས་ཕྱིར་རྒོལ་བྱས་ཡོད་པ་དང་།མོས་བྷི་ཇི་པི་ཚོགས་པའི་འཛམ་གླིང་ལ་མི་མངོན་པའི་འཕྲུལ་ཆས་ཀྱི་དམག་མི་ཞེས་པའི་དེབ་ཅིག་ཀྱང་བྲིས་ཡོད་པ་དང་།དེབ་དེ་བྲིས་རྗེས་སྤྱི་ཚོགས་དྲ་ལམ་ཁག་ཏུ་མོ་ལ་ཁ་རྡུང་གཏོང་མཁན་དང་འཇིགས་སྐུལ་བྱེད་མཁན་ཧ་ཅང་མང་པོ་བྱུང་ཡོད་པ་དང་།མོས་གསར་ཁང་ལ་ཉིན་རེར་ལྐོག་གསོད་དང་བཙན་གཡེམ་སྐོར་གྱི་འཇིགས་སྐུལ་བྱེད་མཁན་་༡༥ནས་༢༠བར་ཡོང་གི་ཡོད་པ་དང་།མང་ཆེ་ཤོས་བྷི་ཇི་པི་ཚོགས་པར་རྒྱབ་སྐྱོར་དང་དགའ་བོ་བྱེད་མཁན་ཡིན་སྐོར་བརྗོད་ཡོད་པ་དང་།གཟེངས་རྟགས་སྤྲོད་སྐབས་མོས་དོན་དམ་པའི་དམངས་གཙོའི་ལྟ་བ་ནི་ཁྱེད་ཀྱིས་བསམ་ཚུལ་གང་ཞིག་བཤད་འདོད་ཀྱང་བཤད་དབང་ཡོད་པ་དེ་ཡིན་པ་དང་།ཡིད་སྐྱོ་བ་ཞིག་ལ་ཆབ་སྲིད་ཀྱི་འགྲན་རྩོད་རྐྱེན་གྱིས་གསར་འགོད་པ་མང་པོ་ཞིག་གི་ལས་དོན་ཐད་གནོན་ཤུགས་དང་འཇིགས་སྐུལ་ཡོང་གི་ཡོད་པ་རེད།ཅེས་བརྗོད་འདུག